ai4bharat/Pralekha huggingface dataset:
উপ-রাষ্ট্রপতিরসচিবালয়
পর্যটনের সঙ্গে যুক্ত সব পক্ষকে আরও দায়িত্বশীল হওয়ার পরামর্শ উপ-রাষ্ট্রপতির
নয়াদিল্লি, ২৭ সেপ্টেম্বর, ২০১৯
উপ-রাষ্ট্রপতি শ্রী এম ভেঙ্কাইয়া নাইডু পর্যটন শিল্পের সঙ্গে যুক্ত সংশ্লিষ্ট সব পক্ষকে পরিবেশগত বিষয়গুলিকে বিবেচনায় রেখে পর্যটনের ব্যাপারে আরও দায়িত্বশীল হওয়ার পরামর্শ দিয়েছেন।
দূষণজনিত ক্রমবর্ধমান সমস্যার ব্যাপারে উদ্বেগ প্রকাশ করে শ্রী নাইডু পর্যটন শিল্পের সঙ্গে যুক্ত সংশ্লিষ্ট সব পক্ষকে তাদের ব্যবসায়িক পরিকল্পনায় পরিবেশের সংরক্ষণ ও সুস্থায়ীত্বের বিষয়টিকে অভিন্ন অঙ্গ করে তোলার পরামর্শ দেন। সম্পদের আরও যুক্তিগ্রাহ্য ব্যবহারের ওপর গুরুত্ব দিয়ে উপ-রাষ্ট্রপতি বলেন, ভবিষ্যৎ প্রজন্মও যাতে পর্যটনের যাবতীয় সুযোগ-সুবিধা পেতে পারে তার ওপরও লক্ষ্য রাখতে হবে।
নতুন দিল্লিতে আজ বিশ্ব পর্যটন দিবস উপলক্ষে আয়োজিত এক অনুষ্ঠানের উদ্বোধন করে শ্রী নাইডু ভারত এবার বিশ্ব পর্যটন দিবস উদযাপনের আয়োজক দেশের দায়িত্ব পাওয়ায় সন্তোষ প্রকাশ করেন। রাষ্ট্রসঙ্ঘের বিশ্ব পর্যটন সংগঠন প্রতি বছর ২৭শে সেপ্টেম্বর দিনটিকে বিশ্ব পর্যটন দিবস হিসেবে উদযাপন করে থাকে।
ভ্রমণের সময় ‘নৈতিকতার’ বিষয়গুলিকে বিবেচনায় রাখার ওপর গুরুত্ব দিয়ে শ্রী নাইডু বলেন, পর্যটন শিল্প সংশ্লিষ্ট অঞ্চলের মানুষ এবং পরিবেশের উন্নয়ন - উভয় ক্ষেত্রেই স্বার্থবাহী হবে। পর্যটন থেকে স্থানীয় পরিবারগুলি যাতে আরও বেশি উপার্জন করতে পারে সেদিকেও নজর রাখতে হবে। স্থানীয় মানুষের ক্ষমতায়নের হাতিয়ার হিসেবেও পর্যটনের বড় ভূমিকা রয়েছে বলে শ্রী নাইডু অভিমত প্রকাশ করেন।
বিশ্ব পর্যটন দিবস উদযাপন উপলক্ষে আয়োজিত অনুষ্ঠানের ফাঁকে উপ-রাষ্ট্রপতি প্যারাগুয়ের পর্যটন মন্ত্রী মিসেস সোফিয়া মন্টিয়েল ডে আফারা-র সঙ্গে পর্যটন ক্ষেত্রে দুই দেশের মধ্যে সহযোগিতার নানা দিক নিয়ে কথা বলেন। শ্রী নাইডু সে দেশের পর্যটন মন্ত্রীকে মানুষের সঙ্গে মানুষের যোগাযোগ বাড়ানর পাশাপাশি ব্যবসা-বাণিজ্য ও পর্যটনের সঙ্গে যুক্ত ব্যক্তিদের স্বার্থে ভিসা নিয়মাবলী আরও শিথিল করার প্রস্তাব দেন। শ্রী নাইডু রাষ্ট্রসঙ্ঘের বিশ্ব পর্যটন সংগঠনের মহাসচিব মিঃ জুরাব পোলোলিকাশভিলির সঙ্গেও সাক্ষাৎ করেন।
অনুষ্ঠানে কেন্দ্রীয় পর্যটন ও সংস্কৃতি প্রতিমন্ত্রী শ্রী প্রহ্লাদ সিং প্যাটেল, মন্ত্রকের সচিব শ্রী যোগেন্দ্র ত্রিপাঠি সহ বহু বিশিষ্ট ব্যক্তি উপস্থিত ছিলেন।
CG/BD/DM
(Visitor Counter : 62
শিল্পওবাণিজ্যমন্ত্রক
ডাক বিভাগ তরুণদের জন্য আন্তর্জাতিক পত্র রচনা প্রতিযোগিতার আয়োজন করেছে
নতুন দিল্লি, ২২ মার্চ, ২০২১
দেশের ডাক বিভাগ যুবক যুবতীদের জন্য সংশ্লিষ্ট ডাক সার্কেল অফিসের মাধ্যমে আন্তর্জাতিক পত্র রচনা প্রতিযোগিতা ২০২১-এর আয়োজন করেছে। এই প্রতিযোগিতার বিষয় হচ্ছে- 'কোভিড-১৯ সম্পর্কে আপনার অভিজ্ঞতার বিষয়ে পরিবারের সদস্যদের পত্র লেখা'। এই প্রতিযোগিতায় অংশগ্রহণের জন্য ৩১ মার্চ পর্যন্ত সময় দেওয়া হয়েছে। ছাত্র-ছাত্রীরা বাড়িতে বসেই এই প্রতিযোগিতায় অংশ নিতে পারবে। এ সম্পর্কিত বিস্তারিত বিবরণ ভারতীয় ডাক বিভাগের ওয়েবসাইটে দেওয়া হয়েছে।
কেন্দ্রীয়মন্ত্রিসভা
কেন্দ্রীয় মন্ত্রিসভা বহু রাজ্য সমবায় সমিতি  আইন ২০০২এর আওতায় জাতীয় স্তরে এক বহু রাজ্য সমবায় বীজ সমিতি স্থাপনের অনুমোদন দিয়েছে
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বহু রাজ্য সমবায় সমিতি  আইন ২০০২এর আওতায় জাতীয় স্তরে এক বহু রাজ্য সমবায় বীজ সমিতি স্থাপনের অনুমোদন দিয়েছে। এই সমিতি বিশেষভাবে কৃষি এবং কৃষক কল্যাণ মন্ত্রক ভারতীয় কৃষি অনুসন্ধান পরিষদ এবং জাতীয় বীজ নিগমের সহায়তায় সারা দেশে বিভিন্ন সমবায় সমিতির মাধ্যমে গুণগত মানসম্পন্ন বীজের উৎপাদন, ক্রয়, সংরক্ষণ, ব্র্যান্ডিং, লেভেলিং, প্যাকেজিং, মজুত, বিক্রয় এবং বিতরণের বিষয়ে কাজ করবে। স্থানীয় স্তরে বীজ সংরক্ষণে উৎসাহদানের প্রচেষ্টাকে বিকশিত করার জন্য এই সমবায় সমিতি একটি শীর্ষ স্থানীয় সংগঠন হিসেবে কাজ করবে।
প্রধানমন্ত্রী বলেছেন, এই সমবায় সমিতিগুলির ক্ষমতার যথাযথ ব্যবহারের জন্য যথাসম্ভব চেষ্টা চালাতে হবে এবং ‘সহকার সে সমৃদ্ধি’ এই দৃষ্টিকোন থেকে একে সফল করতে হবে। সমবায় সমিতিগুলি গ্রামীণ অর্থনৈতিক ক্ষেত্রে পরিবর্তনের চেষ্টা চালাবে।
প্রস্তাবিত এই সমিতি কৃষকদের বিভিন্ন ধরনের বীজ দিতে তাদের উৎপাদন ও বন্টন বাড়াতে সহায়ক হবে। গুণগতমান সম্পন্ন বীজ বেশি সংখ্যায় পাওয়া গেলে কৃষি ক্ষেত্রে উৎপাদন বাড়বে, মজবুত হবে খাদ্য নিরাপত্তা এবং কৃষকদের আয় বাড়বে।
PG/PM/NS
(
সংসদবিষয়কমন্ত্রক
বাজেট অধিবেশন ২০২০র পর সংসদের উভয় সভা মুলতুবি
নতুন দিল্লি, ২৪ মার্চ ২০২০
সংসদের বাজেট অধিবেশন সোমবার থেকে অনির্দিষ্টকালের জন্য মুলতুবি করে দেওয়া হয়েছে ।সংসদ বিষয়ক মন্ত্রী শ্রী প্রহ্লাদ যোশী এক বিবৃতিতে জানিয়েছেন ভারত সহ বিশ্বের বিভিন্ন প্রান্তে যেভাবে করোনা ভাইরাস সংক্রমণ ছড়িয়ে পড়েছে,সেই উদ্ভুত পরিস্থিতির দিকে লক্ষ্য রেখে সংসদের বাজেট অধিবেশন কাটছাঁট করার সিদ্ধান্ত নেওয়া হয়েছে।তিনি বলেন এবারের বাজেট অধিবেশনের প্রথম পর্বে লোকসভা এবং রাজ্যসভায় মোট ৯টি অধিবেশন বসে।অধিবেশনের দ্বিতীয় পর্বে সংসদের উভয় কক্ষের মোট ১৪টি অধিবেশন বসে বলেও তিনি জানান। চলতি অধিবেশনে এবারের সংসদে ১৯টি বিল পেশ হয়েছে ।এরমধ্যে ১৮ টি বিল লোকসভায় এবং একটি বিল রাজ্যসভায় পেশ করা হয় ।এছাড়াও লোকসভায় ১৫টি এবং রাজ্যসভায় ১৩টি বিল পাশ হয়।সংসদের উভয় কক্ষে পাশ হয় ১২টি বিল ।২টি বিল রাজ্যসভা থেকে প্রত্যাহার করে নেওয়া হয়েছে।যে কটি গুরুত্বপূর্ণ বিল সংসদের উভয় কক্ষে পাশ হয়েছে তার মধ্যে উল্লেখযোগ্য হলো ,সামাজিক ন্যায় এবং শিক্ষা ক্ষেত্রে সংস্কার,অর্থনৈতিক ক্ষেত্র ও সহজে ব্যবসার জন্য প্রয়োজনীয় পদক্ষেপ গ্রহণ সংক্রান্ত বিল।
এছাড়াও লোকসভায় রেল ,সামাজিক ন্যায় ও ক্ষমতায়ন এবং পর্যটন মন্ত্রকের অর্থ বরাদ্দ নিয়ে আলাদা ভাবে আলোচনা হয় এবং পরে সেইসব মন্ত্রকের অর্থ মঞ্জুর হয় । অর্থবিল ২০২০ লোকসভায় পাশ হয় সোমবার।
শ্রী প্রহ্লাদ যোশী জানিয়েছেন অধিবেশনের প্রথম পর্বে লোকসভায় প্রায় ৯৪% এবং রাজ্যসভার ৯৬% কার্যকাল ফলপ্রসূ হয়েছে ।দ্বিতীয় পর্বে লোকসভায় প্রায় ৮৮ % এবং রাজ্যসভায় ৬২% কার্যকাল ফলপ্রসূ হয়েছে।
উল্লেখ্য গত ৩১ জানুয়ারি সংসদের উভয় কক্ষে রাষ্ট্রপতি শ্রী রামনাথ কোবিন্দের ভাষণের মধ্যে দিয়ে চলতি বাজেট অধিবেশনের সূচনা হয়েছিল ।পয়লা ফেব্রুয়ারি কেন্দ্রীয় অর্থমন্ত্রী শ্রীমতি নির্মলা সীতারমন সংসদে বাজেট পেশ করেন।অধিবেশনের প্রথম পর্ব চলে ১১ ফেব্রুয়ারি পর্যন্ত।২ মার্চ থেকে শুরু হয়েছিল অধিবেশনের দ্বিতীয় পর্ব।
CG/SS
(Visitor Counter : 72
প্রতিরক্ষামন্ত্রক
অত্যাধুনিক প্রযুক্তি ব্যবহার করে মন্ত্রকের ১৭ লক্ষ ৭৮ হাজার একর জমি সার্ভে করার জন্য প্রতিরক্ষা মন্ত্রী প্রতিরক্ষা এস্টেট দপ্তরের কর্মীদের পুরস্কৃত করেছেন
নয়াদিল্লি, ১০ ফেব্রুয়ারি, ২০২২
প্রতিরক্ষা মন্ত্রী শ্রী রাজনাথ সিং নতুন দিল্লিতে মন্ত্রকের ১৭ লক্ষ ৭৮ হাজার একর জমি অত্যাধুনিক প্রযুক্তির সাহায্যে সার্ভে করার জন্য প্রতিরক্ষা এস্টেটের কর্মীদের পুরস্কৃত করেছেন। মোট ১১ জন আধিকারিক এবং ২৪ জন কর্মী ছাড়াও ৪ জন সহকারী এই পুরস্কার পেয়েছেন।
প্রতিরক্ষা মন্ত্রকের হিসাব অনুযায়ী, মন্ত্রকের ১৭ লক্ষ ৯৯ হাজার একর জমি রয়েছে। এর মধ্যে ১ লক্ষ ৬১ হাজার জমি দেশের বিভিন্ন প্রান্তে ৬২টি প্রজ্ঞাপিত ক্যান্টনমেন্টে রয়েছে। ক্যান্টনমেন্টের বাইরে প্রায় ১৬ লক্ষ ৩৮ হাজার একর জমি প্রতিরক্ষা মন্ত্রকের। এর মধ্যে ১৮ হাজার একর জমি রাজ্য সরকারগুলি রক্ষণাবেক্ষণ করে অথবা অন্যান্য কেন্দ্রীয় সরকারি দপ্তরকে হস্তান্তরিত করা হয়েছে। স্বাধীনতার পর এই প্রথমবার মন্ত্রক জমি সার্ভে করলো।
প্রতিরক্ষা মন্ত্রী কোভিড-১৯ মহামারীর মধ্যেও দেশের প্রত্যন্ত অঞ্চলে এই কাজ করার জন্য সংশ্লিষ্ট সকলকে ধন্যবাদ জানান। তিনি বলেন, নিখুঁতভাবে জমির মাপ নেওয়া এবং নির্ভরযোগ্য রেকর্ড তৈরি করার মধ্য দিয়ে বিভিন্ন সমস্যার সমাধান সম্ভব। শ্রী সিং প্রতিরক্ষা এস্টেটগুলির ডাইরেক্টরেট জেনারেলের প্রশংসা করেন। সমীক্ষার কাজে ড্রোন, কৃত্রিম উপগ্রহ ও ত্রিমাত্রিক মডেলিং প্রযুক্তির সাহায্য নেওয়া হয়েছে। সার্ভে ও জমির রেকর্ড তৈরি করার কাজে এটি সহায়ক হয়েছে। মন্ত্রী বলেন, সার্ভে করার পদ্ধতির পরিবর্তন ঘটেছে। এই উদ্যোগের ফলে ক্যান্টনমেন্ট এলাকার আর্থ-সামাজিক অবস্থার উন্নতি হবে। কেন্দ্র প্রতিরক্ষা মন্ত্রকের জমিতে সীমা নির্ধারণ করে পাঁচিল দেওয়ার জন্য এবারের বাজেটে ১৭৩ কোটি টাকা মঞ্জুরের প্রস্তাব এনেছে।
বর্তমানে দৈনন্দিন জীবনযাত্রায় প্রযুক্তি অপরিহার্য হয়ে উঠেছে। ২০২১-এর ফেব্রুয়ারিতে প্রতিরক্ষা মন্ত্রী ই-ছাউনি পোর্টালের সূচনা করেন। এর মধ্য দিয়ে ক্যান্টনমেন্ট এলাকায় বসবাসকারী নাগরিকদের জীবনযাত্রায় সুবিধা হবে। এই পোর্টালের মাধ্যমে দেশ জুড়ে ৬২টি ক্যান্টনমেন্ট এলাকার ২০ লক্ষ বসবাসকারী নাগরিক জীবনের নানা পরিষেবার সুযোগ-সুবিধা পাচ্ছেন। প্রতিরক্ষা মন্ত্রী এ প্রসঙ্গে ২০২০-র অগাস্টে আত্মনির্ভর সপ্তাহে সৃজন পোর্টাল উদ্বোধনের কথা উল্লেখ করেন। এই পোর্টালের মাধ্যমে ভেন্ডাররা দেশীয় প্রযুক্তির মাধ্যমে উৎপাদিত সরঞ্জাম সম্পর্কে তথ্য পাবেন। এছাড়াও ই-সেহত পোর্টাল, পেনশন পোর্টাল, এনসিসি প্রশিক্ষণ ও সাহসিকতা পুরস্কার পোর্টালের কথাও শ্রী সিং জানান। তিনি বলেন, ডিজিটাল ইন্ডিয়া কর্মসূচিকে সফল করে তুলতে সরকার অঙ্গীকারবদ্ধ। এর মধ্য দিয়ে জনসাধারণের জীবনযাত্রার মানোন্নয়ন ঘটবে। আবহাওয়ার পূর্বাভাস ডিজিটাল পদ্ধতিতে করার ফলে তা অনেক নিখুঁত হচ্ছে।
দেশে ৬২টি ক্যান্টনমেন্টে ২০ লক্ষ মানুষের বাস। এই ক্যান্টনমেন্ট এলাকার জমির স্বত্ত্ব, রেকর্ডের বিষয়ে সর্বশেষ তথ্য, ক্যান্টনমেন্ট এলাকার জমির সীমা নির্ধারণ এবং তা চিহ্নিত করার অত্যন্ত গুরুত্বপূর্ণ। অনুষ্ঠানে প্রতিরক্ষা মন্ত্রকের জমির সার্ভে সংক্রান্ত ৪টি প্রতিবেদন প্রকাশ করার পাশাপাশি, প্রতিরক্ষা মন্ত্রী ই-ছাউনি ওয়েবিনারের সূচনা করেন। অনুষ্ঠানে ১৩টি রাজ্যের ২৭টি পুর নিগম এবং ৬২টি ক্যান্টনমেন্ট বোর্ডের প্রতিনিধিরা অংশগ্রহণ করেন।
CG/CB/SB
(Visitor Counter : 93
কর্মী, জন-অভিযোগএবংপেনশনমন্ত্রক
ইদ-উল-জুহা  উপলক্ষে ছুটি
নয়াদিল্লি, ১৪ আগস্ট, ২০১৮
নতুন দিল্লি বা দিল্লির সমস্ত কেন্দ্রীয় সরকারি প্রশাসনিক দপ্তরগুলি ইদ-উল-জুহা বা বকরিদ উপলক্ষে আগামী ২২ আগস্টের পরিবর্তে ২৩ আগস্ট বন্ধ থাকবে।
SSS/NS/…
(Visitor Counter : 105
জলশক্তি মন্ত্রক
নমামি গঙ্গে কর্মসূচি স্থানীয় অর্থনীতির বিকাশ ঘটাবে; ২০২০’র গণপ্রশাসন ক্ষেত্রে উৎকর্ষতার স্বীকৃতি-স্বরূপ মর্যাদাপূর্ণ প্রধানমন্ত্রীর পুরস্কারে নমামি গঙ্গে অন্তর্ভুক্ত হয়েছে
নয়াদিল্লি, ২৯ জুলাই, ২০২০
এ বছর নমামি গঙ্গে কর্মসূচিকে ২০২০-র গণপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রীর পুরস্কারের জন্য অন্তর্ভুক্ত করা হয়েছে। উত্তর প্রদেশের জেলাশাসক এবং জেলা গঙ্গা কমিটির আধিকারিকদের সঙ্গে ভিডিও কনফারেন্সের মাধ্যমে এক বৈঠকে জাতীয় পরিচ্ছন্ন গঙ্গা মিশনের মহানির্দেশক শ্রী রাজীব রঞ্জন মিশ্র, গণপ্রশাসন ক্ষেত্রে উৎকর্ষতার স্বীকৃতি-স্বরূপ প্রধানমন্ত্রীর নামাঙ্কিত পুরস্কারের জন্য মনোনয়ন জমা দিতে জেলাশাসক ও জেলা কমিটির আধিকারিকদের নির্দেশ দেন। এ প্রসঙ্গে শ্রী মিশ্র বলেন, এ বছর গঙ্গা পুনরুজ্জীবন তথা পরিচ্ছন্নতার কর্মকান্ডে অর্জিত সাফল্যগুলিকে তুলে ব্যাপক ধরার সুযোগ রয়েছে। দেশের বাকি অংশেও নদ-নদীগুলির সংস্কারে এ ধরনের উদ্যোগ অন্যদের উৎসাহিত করবে বলে শ্রী মিশ্র অভিমত প্রকাশ করেন। তিনি বলেন, গঙ্গা পুনরুজ্জীবনের লক্ষ্যে গৃহীত প্রয়াসগুলির ফলে উত্তর প্রদেশের ২৬টি জেলার অর্থনৈতিক কর্মকান্ডেও অগ্রগতি হয়েছে। জেলাস্তরীয় কমিটিগুলি গঙ্গা পুনরুজ্জীবন ও দূষণমুক্ত করার কাজে স্থানীয় মানুষকেও সামিল করেছে।
দেশ জুড়ে লকডাউনের সময় নমামি গঙ্গের অধীন বিভিন্ন কর্মকান্ড আগের মতোই রূপায়িত হয়েছে। বিভিন্ন কর্মসূচির রূপায়ণ অব্যাহত থাকার ফলে এ বছর গঙ্গা পুনরুজ্জীবনের ক্ষেত্রে বড় সাফল্য আসবে বলেও তিনি অভিমত প্রকাশ করেন। অতীতে গঙ্গা যাত্রা এবং গঙ্গা আমন্ত্রণ অভিযানের ফলে সচেতনতা গড়ে তোলার পাশাপাশি, গঙ্গার পুনরুজ্জীবন সম্পর্কে মানুষকে সংবেদনশীল করে তোলা গেছে বলে জানিয়ে শ্রী মিশ্র বলেন, এমজিএনআরইজিএ – এর আওতায় নদী লাগোয়া খাল, নালা ও পুকুরগুলির সংস্কার করা হয়েছে। উদ্দেশ্য, এ ধরনের জলাধারগুলি থেকে নির্গত জল সরাসরি যাতে গঙ্গায় না মেশে তা বন্ধ করা। সাধারণ মানুষকে সামিল করে গৃহীট উদ্যোগগুলির পাশাপাশি, আইআইটি কানপুরের সঙ্গে সহযোগিতায় মোরাদাবাদে গঙ্গা নদীতে জীব বৈচিত্র্যপূর্ণ গড়ে তোলা হচ্ছে। এই কাজে বিশ্ব বন্যপ্রাণ তহবিল বা ডব্লিউডব্লিউএফ সহযোগিতা করছে। গঙ্গা নদী পারের সৌন্দর্যায়নে কাসগঞ্জে সাড়ে তিন লক্ষ চারাগাছ রোপণ করা হয়েছে।
উল্লেখ করা যেতে পারে, গণপ্রশাসন ক্ষেত্রে উল্লেখযোগ্য কাজের স্বীকৃতি-স্বরূপ প্রধানমন্ত্রীর পুরস্কারের জন্য আবেদনপত্র পাঠানোর শেষ তারিখ আগামী ১৫ই আগস্ট। সিভিল সার্ভিসেস দিবস উদযাপনের দিন বিজয়ীদের হাতে পুরস্কার তুলে দেওয়া হবে।
(CG/BD/SB
প্রধানমন্ত্রীরদপ্তর
সিকিমের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নতুন দিল্লি, ১৬ই মে, ২০২০
প্রধানমন্ত্রী শ্রী নরেন্দ্র মোদী সিকিমের প্রতিষ্ঠা দিবস উপলক্ষে সেই রাজ্যের বাসিন্দাদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘সিকিমের প্রতিষ্ঠা দিবসে শুভেচ্ছা জানাচ্ছি। মেধাবী এবং সহানুভুতিশীল ব্যক্তিদের জন্য সিকিম সর্বদা বহু ক্ষেত্রে দেশের অগ্রগতি সমৃদ্ধ করেছে। জৈব চাষের ক্ষেত্রে সিকিমের অগ্রগতি সর্বত্র প্রশংসিত হয়েছে। আগামী বছরগুলিতে সিকিমের অগ্রগতির জন্য প্রার্থনা করছি।’
(CG/SS/NS
পঞ্চায়েতিরাজমন্ত্রক
ই-গ্রাম স্বরাজ পোর্টাল
নয়াদিল্লি, ২০ সেপ্টেম্বর, ২০২০
গ্রামীণ ভারতের ক্ষমতায়নের লক্ষ্যে পঞ্চায়েত ব্যবস্থায় ডিজিটাল পদ্ধতির প্রয়োগ ও ব্যবহার আরও বাড়ানোর লক্ষ্যে এক অভিন্ন মাধ্যম হিসাবে মন্ত্রক ই-গ্রাম স্বরাজ পোর্টাল  তৈরি করেছে। এ ধরনের পোর্টাল তৈরির উদ্দেশ্যই হ’ল গ্রাম পঞ্চায়েত পরিচালিত বিভিন্ন কাজকর্মের ওপর নজরদারি চালানো এবং সেগুলির অগ্রগতির মূল্যায়ন।
ই-গ্রাম স্বরাজ পোর্টালে গ্রাম পঞ্চায়েতগুলির কর্মসম্পাদন পরিকল্পনা, আর্থিক হিসেব-নিকেশ ও নজরদারি চালানোর বিষয়গুলিকে সামিল করা হয়েছে। গ্রাম পঞ্চায়েতের কাজকর্মের ওপর সহজে নজরদারি চালাতে এবং এ সংক্রান্ত তথ্য বা খবরাখবর সহজেই সংশ্লিষ্ট কর্তৃপক্ষের কাছে পৌঁছে দিতে পোর্টালটি গুরুত্বপূর্ণ ভূমিকা পালন করে। এমনকি, পঞ্চায়েতের কাজকর্ম সম্পর্কিত বিভিন্ন তথ্য, আর্থিক হিসেব-নিকেশ, সম্পদ সৃষ্টির বিস্তারিত বিবরণ এবং গ্রাম পঞ্চায়েত উন্নয়ন পরিকল্পনার মাধ্যমে গৃহীত কর্মসূচিগুলির সামগ্রিক তথ্য আদান-প্রদানের ক্ষেত্রে এই পোর্টাল একটি কার্যকর এক জানালা ব্যবস্থা হিসাবে কাজ করে থাকে।
২০২০-২১ অর্থবর্ষে প্রায় ২ লক্ষ ৪৩ হাজার গ্রাম পঞ্চায়েত ই-গ্রাম স্বরাজ পোর্টালে তাদের গ্রাম পঞ্চায়েত উন্নয়ন পরিকল্পনা চূড়ান্ত করেছে। এছাড়াও, প্রায় ১ লক্ষ ২৪ হাজার গ্রাম পঞ্চায়েত ই-গ্রাম স্বরাজ অনলাইন পেমেন্ট ব্যবস্থার মাধ্যমে আর্থিক লেনদেন করেছে।
(CG/BD/SB
স্বাস্থ্যওপরিবারকল্যাণমন্ত্রক
র্যা পিড অ্যান্টিজেন টেস্টের উদ্যোগ নেওয়ায় এবং ১২৩৪টি পরীক্ষাগারের মাধ্যমে নমুনা পরীক্ষার উপর গুরুত্ব দেওয়ায় প্রতি ১০ লক্ষ জনের মধ্যে ৯২৩১ জনের পরীক্ষা হয়েছে
গত চব্বিশ ঘন্টায় ৩লক্ষ ২৬টি নমুনা পরীক্ষা করা হয়েছে
নতুনদিল্লি, ১৬ই জুলাই, ২০২০
‘টেস্ট, ট্রেস ও ট্রিট’- কৌশল গ্রহণ করা সহ রাজ্য ও কেন্দ্রশাসিত অঞ্চলগুলির সঙ্গে সমন্বিতভাবে নমুনা পরীক্ষা করার উপর কেন্দ্র গুরুত্ব দিয়েছে। এর ফলে দেশ জুড়ে পরীক্ষাগারের সংখ্যা বাড়ানো হচ্ছে। ভারতীয় চিকিৎসা গবেষণা পরিষদ -এর নির্দেশিকা মেনে এই পরীক্ষার কাজ করায় দ্রুত সনাক্তকরণের কাজে সুবিধে হয়েছে।
কোভিড-১৯ এর পরীক্ষার জন্য আরটি-পিসিআর সবথেকে নির্ভরযোগ্য পরীক্ষা। এর সঙ্গে র্যা পিড আন্টিজেন পয়েন্ট অফ কেয়ার  যুক্ত হওয়ায় ৩০মিনিটে পরীক্ষার ফল পাওয়া যায়। কন্টেনমেন্ট ও বাফার এলাকায় এর ফলে নমুনা পরীক্ষার পরিমাণ বাড়ানো সম্ভব হয়েছে। যার ফলশ্রুতিতে সংক্রমণ নিয়ন্ত্রণ করা গেছে।
বর্তমানে সমস্ত নিবন্ধীকৃত চিকিৎসকরাই নমুনা পরীক্ষার সুপারিশ করতে পারেন। রাজ্য ও কেন্দ্রশাসিত অঞ্চলগুলি আরটি-পিসিআর, ট্রুন্যাট বা সিবিন্যাটের মাধ্যমে নমুনা পরীক্ষা করায়, এর পরিমাণও বেড়ে গেছে।
গত ২৪ ঘন্টায় ৩,২৬,৮২৬টি নমুনা পরীক্ষা করা হয়েছে। এরফলে এ পর্যন্ত ১,২৭,৩৯,৪৯০টি নমুনা পরীক্ষা করা হয়েছে। ভারতে প্রতি ১০ লক্ষ জনের মধ্যে ৯২৩১.৫ জনের নমুনা পরীক্ষা করা হয়েছে।
নমুনা পরীক্ষার জন্য পরীক্ষাগার বাড়ানোর উদ্যোগ অব্যাহত। দেশের নানা প্রান্তে সরকারী পরীক্ষাগার ৮৭৪টি ও বেসরকারি পরীক্ষাগার ৩৬০টি ౼অর্থাৎ মোট ১২৩৪টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৯২টি সরকারী ও ২৪৩টি বেসরকারী পরীক্ষাগারে  রিয়েল টাইম পিসিআরের মাধ্যমে, ৪৪৭টি সরকারি ও ৫২টি বেসরকারী পরীক্ষাগারে  ট্রুন্যাটের মাধ্যমে এবং ৩৫টি সরকারি ও ৬৫টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA. -এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
বিজ্ঞানওপ্রযুক্তিমন্ত্রক
সিএসআইআর-সিএমইআরআই আয়োজিত একদিনের শিল্প সম্মেলন
কলকাতা, ২৪ ফেব্রুয়ারি, ২০২1
সিএসআইআর-সিএমইআরআই আয়োজিত একদিনের শিল্প সম্মেলন আজ অনুষ্ঠিত হয়েছে। সংস্থার নির্দেশক অধ্যাপক হরিশ হিরানী এই সম্মেলনের উদ্বোধন করেন। প্রধান অতিথি হিসেবে বম্বে আইআইটির এম.এস উন্নিকৃষ্ণন এবং বিশেষ অতিথি হিসেবে সিএসআইআর-এর অধীনস্থ সংস্থা টিএমডি ইন্ডাস্ট্রি ইন্টারফেসের প্রধান ডঃ জি এন দয়ানন্দ উপস্থিত ছিলেন।
এই সম্মেলনে সমমনোভাবের ১০০ জন শিল্পপতি ও ব্যবসা-বাণিজ্যের প্রতিনিধিরা অংশ নেন, যাঁরা দেশের আর্থিক উন্নয়নের চালিকাশক্তি। শিল্পপতি, অতিক্ষুদ্র, ক্ষুদ্র ও মাঝারি শিল্পোদ্যোগী, নতুন উদ্যোগী এবং ক্ষুদ্র ব্যবসায়ীরা পরস্পরের সঙ্গে এখানে মতবিনিময়ের সুযোগ পেয়েছেন। সিএসআইআর-সিএমইআরআই দেশের প্রথম সারির মেকানিক্যাল ইঞ্জিনিয়ারিং সংক্রান্ত প্রযুক্তিবিদ্যার একটি গবেষণা ও উদ্ভাবনী প্রতিষ্ঠান।
অধ্যাপক হিরানী স্বাগত ভাষণে জানিয়েছেন, অতিক্ষুদ্র, ক্ষুদ্র ও মাঝারি শিল্পোদ্যোগীরা দেশে সবথেকে বেশি কর্মসংস্থানের সুযোগ গড়ে তোলেন। তাই তাঁরা দেশের অর্থনীতিতে অত্যন্ত গুরুত্বপূর্ণ ভূমিকা নিয়ে থাকেন। সিএসআইআর-সিএমইআরআই অতিক্ষুদ্র, ক্ষুদ্র ও মাঝারি শিল্পোদ্যোগীদের সাহায্যের জন্য বিভিন্ন উদ্যোগ গ্রহণ করেছে।
অধ্যাপক উন্নিকৃষ্ণন মনে করেন শিল্পসংস্থা-সরকার-শিক্ষা জগতের মধ্যে সম্প্রীতি থাকা উচিত। কারণ দেশের অর্থনীতি বর্তমানে দক্ষতা ভিত্তিক উদ্যোগের পরিবর্তে উদ্ভাবন ভিত্তিক অর্থনীতিতে পরিবর্তিত হয়েছে।
ডঃ দয়ানন্দ তাঁর ভাষণে বলেছেন, সফলভাবে প্রকল্পের ব্যবস্থাপনা, শিল্প সংস্থাগুলির জন্য সহায়ক গবেষণা ও উন্নয়ন এবং মতবিনিময়ের সংস্কৃতির মাধ্যমে যেকোন উদ্যোগ সফল হতে পারে। অনুষ্ঠানে অংশগ্রহণকারীরা বিভিন্ন বিষয় নিয়ে মতবিনিময় করেছেন।
অর্থমন্ত্রক
কোভিড আপৎকালীন ঋণ সহায়তার সুবিধা কেবল অতিক্ষুদ্র, ছোট ও মাঝারি শিল্পোদ্যোগগুলির জন্যই নয়, বরং অন্যান্য সংস্থার ক্ষেত্রেও প্রযোজ্য : অর্থমন্ত্রী
নয়াদিল্লি, ০৮ জুন, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ বলেছেন, কোভিড আপৎকালীন ঋণ সহায়তার সুবিধা কেবল অতিক্ষুদ্র, ছোট ও মাঝারি শিল্পোদ্যোগগুলির জন্যই নয়, বরং সমস্ত সংস্থার ক্ষেত্রেই প্রযোজ্য। বণিকসভা ফিকি-র জাতীয় কার্যনির্বাহী কমিটির সদস্যদের উদ্দেশে ভাষণে শ্রীমতী সীতারমন শিল্প সংস্থাগুলিকে সম্ভাব্য সবরকম সহায়তার আশ্বাস দিয়ে বলেন, ‘আমরা ভারতীয় অর্থ ব্যবস্থা ও বাণিজ্য ক্ষেত্রের পুনরুজ্জীবনে সবরকম সহায়তা দিয়ে অঙ্গীকারবদ্ধ’।
নগদ অর্থের যোগান প্রসঙ্গে অর্থমন্ত্রী বলেন, “আমরা অত্যন্ত দক্ষতা ও স্বচ্ছতার সঙ্গে লিক্যুইডি বা নগদ অর্থের যোগান সংক্রান্ত সমস্যাগুলি নিরসন করেছি। অর্থ ব্যবস্থায় অবশ্যই নগদের যোগান থাকা প্রয়োজন। এ সত্ত্বেও নগদের যোগানে যদি কোনও সমস্যা থাকে, আমরা তা খতিয়ে দেখবো”। শ্রীমতী সীতারমন আরও বলেন, সমস্ত সরকারি দপ্তরকে তাঁদের বকেয়া মিটিয়ে দেওয়ার জন্য বলা হয়েছে। এরপরেও যদি কোনও সমস্যা থাকে, সরকার তা খতিয়ে দেখবে।
অর্থমন্ত্রী আরও বলেন, নতুন বিনিয়োগের ক্ষেত্রে ১৫ শতাংশ হারে কর্পোরেট করের সুবিধার মেয়াদ বাড়ানোর বিষয়টি সরকার বিবেচনা করবে। “আমি অবশ্যই দেখবো, এ ব্যাপারে কি করা যেতে পারে। আমরা চাই, নতুন বিনিয়োগের ক্ষেত্রে শিল্প সংস্থাগুলি ১৫ শতাংশ হারে কর্পোরেট কর ছাড়ের সুবিধা পাক।আপনারা এই কর ছাড়ের সুবিধার মেয়াদ ২০২৩ সালের ৩১শে মার্চ পর্যন্ত বাড়ানোর ব্যাপারে যে প্রস্তাব করেছেন, আমি তা গুরুত্বের সঙ্গে বিবেচনা করে দেখবো”।
অর্থমন্ত্রী শিল্প সংস্থাগুলিকে কর্পোরেট বিষয়ক বা সেবির নীতি-নির্দেশিকা সংক্রান্ত বিষয়গুলিতে নিজেদের প্রস্তাব জমা দেওয়ার জন্য পরামর্শ দেন, যাতে প্রয়োজনীয় পদক্ষেপ গ্রহণ করা যেতে পারে।
জিএসটি হার কমানোর প্রয়োজনীয়তা সম্পর্কে শ্রীমতী সীতারমন বলেন, “এই কর হার কমানোর বিষয়টি জিএসটি পরিষদ খতিয়ে দেখবে। তবে, পরিষদ রাজস্বের বিষয়টিকেও বিবেচনায় রাখবে। জিএসটি হার কমানোর ব্যাপারে যাবতীয় সিদ্ধান্ত পরিষদই নেবে”।
অর্থ ও রাজস্ব সচিব শ্রী অজয় ভূষণ পান্ডে সেবির সদস্যদের জানান, কর্পোরেট সংস্থাগুলিতে আয়কর রিফান্ড দেওয়া ইতিমধ্যেই শুরু হয়েছে। গত কয়েক সপ্তাহে ৩৫ হাজার কোটি টাকা রিফান্ড হিসাবে দেওয়া হয়েছে।
এই উপলক্ষে ফিকির সভাপতি ডঃ সঙ্গীতা রেড্ডি বলেন, কোভিড-১৯ প্রভাব মোকাবিলায় ঘোষিত পদক্ষেপগুলির রূপায়ণে ফিকি বিভিন্ন সরকারি দপ্তরের সঙ্গে নিরন্তর যোগাযোগ বজায় রেখে চলেছে। “আত্মনির্ভর ভারতের অভিন্ন উদ্দেশ্যগুলি পূরণে বণিকসভা ফিকি অঙ্গীকারবদ্ধ এবং এই উদ্দেশ্য পূরণে ফিকি বিভিন্ন সরকারি সংস্থার সঙ্গে কাজ করে চলেছে” বলেও ডঃ রেড্ডি জানান।
(CG/BD/SB
প্রধানমন্ত্রীরদপ্তর
প্রধানমন্ত্রী আগামী ২৮ ডিসেম্বর মঙ্গলবার আইআইটি কানপুরের সমাবর্তন অনুষ্ঠানে ভাষণ দেবেন
আইআইটি কানপুর, অন্যান্য আইআইটি-র ছাত্রছাত্রী এবং আইআইটি-র প্রাক্তনীদের মতামত ও পরামর্শ পাঠানোর জন্য প্রধানমন্ত্রীর আহ্বান
নয়াদিল্লি, ২২ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ২৮ ডিসেম্বর মঙ্গলাবার আইআইটি কানপুরের সমাবর্তন অনুষ্ঠানে ভাষণ দেবেন। এই ভাষণের জন্য শ্রী মোদী আইআইটি কানপুর, অন্যান্য আইআইটি-র ছাত্রছাত্রী এবং সারা বিশ্বে ছড়িয়ে থাকা আইআইটি-র প্রাক্তনীদের মতামত ও পরামর্শ পাঠানোর আহ্বান জানিয়েছেন।
এক ট্যুইটে প্রধানমন্ত্রী বলেছেন, “এ মাসের ২৮ তারিখ @IITKanpur – এর সমাবর্তন অনুষ্ঠানে ভাষণ দেওয়ার বিষয়ে আমি অত্যন্ত আশাবাদী। প্রাণবন্ত এই প্রতিষ্ঠানটি বিজ্ঞান ও উদ্ভাবনের ক্ষেত্রে বড় অবদান রেখেছে।
মতামত ও পরামর্শ দেওয়ার জন্য আমি প্রত্যেককে আমন্ত্রণ জানাই”।
CG/BD/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪২ কোটি ৭৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৬৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪২ কোটি ৭৩ লক্ষ ৫৯ হাজার ৮৭০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৬৬ লক্ষ ৩৫ হাজার ৮৪৬টি টিকার ডোজ হাতে রয়েছে।
CG/BD/SB
(Visitor Counter : 126
ক্ষুদ্র, অতিক্ষুদ্রওমাঝারিশিল্পমন্ত্রক
বারাণসীতে খাদি ও গ্রামোদ্যোগ কমিশনের খাদি প্রদর্শনীর সূচনা ; কাশ্মীর ও উত্তরাখন্ড থেকে পার্বত্য এলাকার মধু এবং উলের পসরা প্রচারের আলোয়
নয়াদিল্লী, ২২ নভেম্বর, ২০২০
খাদি ও গ্রামোদ্যোগ কমিশন  বারাণসীতে রাজ্যস্তরীয় খাদি সামগ্রী এক প্রদর্শনীর আয়োজন করেছে। এই প্রদর্শনীতে অভিনব খাদি সামগ্রী যেমন জম্মু ও কাশ্মীরের উচ্চ পার্বত্য এলাকা থেকে সংগৃহিত মধু, রেশমের তৈরি কারু শিল্প, তুলো ও উলের পোশাক এবং ভেষজ ওষুধ স্থান পেয়েছে। কমিশনের চেয়ারম্যান শ্রী বিনয় কুমার সাকসেনা আজ এই প্দর্শনীর সূচনা করেন। পশ্চিমবঙ্গ সহ ৮টি রাজ্য থেকে শতাধিক খাদি শিল্পী প্রদর্শীতে ৯০টির বেশি স্টল দিয়েছেন। কোভিড-১৯ লকডাউনের পর কমিশনের এটি এ ধরণের দ্বিতীয় প্রদর্শনী। আগামীকাল ২২ নভেম্বর থেকে ১৫ দিন অর্থাৎ ৭ই ডিসেম্বর পর্যন্ত প্রদর্শনী চলবে। গত অক্টোবর মাসে লকডাউন পরবর্তী সময়ে লক্ষ্ণৌতে প্রথম খাদি প্রদর্শনীর আয়োজন করা হয়েছিল। বারাণীর এই খাদি প্রদর্শনীতে যেসমস্ত পণ্য সামগ্রী আকর্ষণের কেন্দ্রবিন্দু হয়ে উঠেছে তারমধ্যে রয়েছে জম্মু ও কাশ্মীরের একাধিক খাদি প্রতিষ্ঠানের উপাদিত ও সংগৃহীত উঁচু পার্বত্য এলাকার মধু, কাশ্মীরি উল ও শল প্রভৃতি। কাশ্মীরের পাশাপাশি উত্তরাখন্ডের উঁচু ও দূর্গম পার্বত্য এলাকা থেকে সংগৃহিত মধু প্রদর্শনীতে স্থান পেয়েছে। এই মধু বারাণসীর বহু গ্রাহকের দৃষ্টি আকর্ষণ করেছে। অধিকাংশ সময়েই সাধারণ গ্রাহক দূর্গম পার্বত্য এলাকা থেকে সংগৃহিত মধুর স্বাদ থেকে বঞ্চিত থাকেন। এই প্রদর্শনীর গ্রাহকদের কাছে পার্বত্য এলাকার মধু সংগ্রহের সুযোগ এনে দিয়েছে। স্বয়ং প্রধানমন্ত্রীও মৌ-পালকদের উচ্চ পার্বত্য এলাকায় আরও বেশি পরিমাণে মধু সংগ্রহ ও উৎপাদনের পরামর্শ দিয়েছেন। তিনি বলেছেন, সারা বিশ্বজুড়ে পার্বত্য এলাকার মধুর বিপুল চাহিদা রয়েছে। উল্লেখ করা যেতে পারে কমিশন কাশ্মীরের উচ্চ পার্বত্য এলাকায় স্থানীয় যুবক-যুবতীদের মধু উৎপাদনের পরিমাণ বাড়াতে কয়েক হাজার মৌমাছি-বাক্স সরবরাহ করেছে। প্রদর্শনীতে পশ্চিমবঙ্গ থেকে মসলিন ফ্যাব্রিকজাত সামগ্রী, জম্মু ও কাশ্মীরের পশমিনা শল, পাঞ্জাবের কটি শল, কানপুরের চর্মজাত সামগ্রী, রাজস্থানের টেরাকোটা এবং রাজস্থান থেকে ভেষজ ওষুধপত্র স্থান পেয়েছে। এই খাদি সামগ্রীগুলি গ্রাহকদের কাছে আকর্ষণের কেন্দ্রবিন্দু হয়ে উঠেছে। প্রদর্শনী থেকে খাদি ও প্রস্তুত করা পোশাকে কেনাকাটায় ৩০ শতাংশ ছাড় দেওয়া হচ্ছে।
কমিশনের চেয়ারম্যান শ্রী সাকসেনা বলেছেন বারাণসীতে রাজ্যস্তরীয় খাদি প্রদর্শনী আয়োজনের উদ্দেশ্য হল আত্মনির্ভর ভারত গঠনের লক্ষ্যে খাদি শিল্পী যাদের কাছে চরকা রয়েছে তাদের আরও বেশি পরিমাণ উপাদনের সুযোগ করে দেওয়া যাতে উপার্জন আরও বৃদ্ধি পাই। তিনি বলেন, খাদিজাত সামগ্রীর প্রসার ঘটলে তা পক্ষান্তরে ভোকাল ফর লোকাল উদ্যোগকে আরও গতিশীল করবে।
কৃষিমন্ত্রক
পরম্পরাগত কৃষি বিকাশ যোজনার আওতায় জৈব পদ্ধতিতে কৃষিকাজের প্রসার
নয়াদিল্লি, ২৩ জুলাই, ২০২১
পরম্পরাগত কৃষি বিকাশ যোজনা  ২০১৫-১৬ থেকে রূপায়িত হচ্ছে। ভারত সরকার এই কর্মসূচির মাধ্যমে সারা দেশে রাসায়নিক উপাদান মুক্ত জৈব চাষাবাদ পদ্ধতির প্রসারে কাজ করে চলেছে। এই কর্মসূচির আওতায় জৈব চাষাবাদের জন্য যে ক্লাস্টার গড়ে তোলা হয়েছে, এ ধরনের চাষাবাদের জন্য দক্ষতা বৃদ্ধি এবং উৎসাহ ভাতা হিসেবে তথা জৈব কৃষিজ ফসলের মূল্য সংযুক্ত তথা বিপণনে হেক্টর প্রতি প্রতি তিন বছরে ৫০ হাজার টাকা আর্থিক সহায়তা দেওয়া হয়। এই আর্থিক সহায়তার মধ্যে ৩১ হাজার টাকা দেওয়া হয় জৈব সার সংগ্রহ, জৈব কীটনাশক সংগ্রহ, বীজ প্রভৃতি খাতে। ফসল উৎপাদনের পর তার বিপণন ও মূল্য সংযুক্তকরণ খাতে হেক্টর প্রতি প্রতি তিন বছরে ৮,৮০০ টাকা দেওয়া হয়ে থাকে। গত চার বছরে এই কর্মসূচির আওতায় রাজ্য ও কেন্দ্রশাসিত অঞ্চলগুলিকে ১,১৯৭ কোটি ৬৪ লক্ষ টাকা দেওয়া হয়েছে। এছাড়াও, প্রতি ২০ হেক্টরে একটি করে জৈব ক্লাস্টার গঠনের জন্য এবং দক্ষতা বৃদ্ধি খাতে তিন বছরে হেক্টর প্রতি ৩ হাজার টাকা দেওয়া হয়ে থাকে।
রাজ্যসভায় আজ এক লিখিত জবাবে এই তথ্য দেন কৃষি ও কৃষককল্যাণ মন্ত্রী শ্রী নরেন্দ্র সিং তোমর।
CG/BD/DM
(Visitor Counter : 170